Galleri: Radikalt cykelkoncept giver tørre cykelture | Ingeniøren\nForestil dig, at du kan sætte dig på cyklen, allerede inden du er trådt ud af døren derhjemme, og først stå af, når du er vel inde på kontoret.\nAf Tuva Strøm Johannessen / TU 4. jun 2018 kl. 11:36\nIndendørs cykel-veje leder hen til lejligheden.\n(Foto: Cycle Space)\nDer er tag over, så cyklisternes beskyttes mod nedbør.\nDer er cykelparkering i midten af et kontorlandskab. Her kan de ansatte holde øje med cyklen og slipper så for at bekymre sig om, at den bliver stjålet.\nNår cykelstien placeres under vejbroen, beskyttes cyklisterne mod vejr og vind.\nTogstation med effektiv cykelparkering i Randstad – et område, som består af de største byer i Holland. Her er det trygt at parkere sin egen cykel, og du kan også låne en cykel, så du kan komme frem til næste destination.\nLillestrøm er allerede en fin cykelby, men Steven Fleming mener, at cykelparkeringen på togstationen skal udbygges, så den bliver mere effektiv.\nCyklen kan benyttes som indkøbsvogn, hvis forholdene tillader, at man tager cyklen med ind i butikken. Steven Fleming demonstrerer hvordan i et supermarked på Aker Brygge i Olso.\nAmazon Go er en dagligvarebutik, hvor du scanner en mobil-app, når du går ind i butikken og dermed slipper for at køre dine varer gennem en kasse. Du tager bare det, du skal bruge og går direkte ud. Steven Fleming ønsker, at cyklen skal bruges som indkøbsvogn inde i butikken.\nIndkøbene pakkes ud direkte fra cyklen inde i lejligheden.\nSteven Fleming siger, at selvkørende biler vil blive koblet som togvogne og skabe store problemer for fodgængere på steder, hvor mange mennesker færdes. Han mener, at man hellere skulle fokusere på cykler frem for selvkørende biler.\nChristian Hansen 7 måneder siden\nOverstående ideer må i de fleste tilfælde betegnes som meget radikale, og vil kræve et opgør med privatbilismen.\nEn smuk tanke sikkert, men nok osse temmelig urealistisk inden for nærmeste fremtid.\nTroels Hansen 7 måneder siden\nDer er et par ting der bliver ved med at irritere mig, ved hele denne cykelmafia.\nNår jeg kigger på privatbillismen i fx København vil jeg skyde på at 80% af bilerne er beboere.\nDvs, folk som bor indenfor grænsen af hvor der eksisterer offentlig transport og hvor tingene ligger indenfor cykelafstand.\nAlligevel bliver problemet ved privatbillisme ved med at blive fremhævet som folk der kommer "udefra", dvs, folk som komme fra et sted hvor der ikke er offentlig transport (eller meget ringe).\nJeg kører dagligt til Bagsværd i bil. Kommer sydfra og bil vil være eneste måde at komme til et sted, hvor det reelt vil være muligt at tage offentlig transport.\nProblemet med privatbillisme er ikke at folk bruger bilen til at komme ind til byen, men at folk i byen bruger bilen til at transportere sig i byen.\nSå længe vi kun har politikere der gør alt for at lefle for vælgerene og ikke tør tage fat i problemet kommer der ikke til at ske noget.....\nAnders Reinhardt Hansen 7 måneder siden\n"Vil jeg skyde på"\nDet strider umiddelbart mod tallene der viser at kun ca 9% af københavnerne tager bilen til arbejdet.\nSammenholdt med at ca 40% af turene ind og ud af københavn udgøres af bilerne\nHvad du skriver passer meget gode med hvad jeg skriver.\nDu henviser til en statistik der viser at Københavnerene (Kobenhavnes kommune, lidt mindre end 600000 indbyggere) cykler. Jeg skrev faktisk ikke noget om København, men om befolkning der bor indenfor grænsen af hvor offentlig transport er eksisterende og hvor det vil være praktisk muligt at cykle.\nJeg holder stadig fat i min påstand om at 80% af bilerne i København kommer fra dette område, men du skal være velkommen til at komme med beviser på der modsatte.\nDu skrev københavn og "beboere". Folk der bor i Lyngby, Hillerød eller Roskilde er ikke beboere i københavn. Jeg er opmærksom på at nogle mennesker mener at alt på ven den anden side af storebæltsbroen bare er en flok københavnere, men sådan er det ikke.\nJeg ved godt du tilføjede det med cykling og offentlig transport, men det er i min optik lidt uklart hvor langt du mener man bor væk før man ikke længere er beboer.\nUmiddelbart er jeg dog på ingen måde enig i at det bør være sådan at folk fra Hillerød skal have mindre ret til at køre i bil i Region Hovedstanden end folk fra slagelse. Snarere tværtimod.\nMen når det så er sagt, så skal man overveje at gøre det dyrere at bevæge sig rundt i bil i de områder der er voldsomt belastet af trafik.\nOg hvis man kommer sydfra, så bør man overveje at kommunerne så som køge og sydpå at gå sammen om at anlægge parkeringspladser ved større stationer hvor det er muligt.\nJeg har ikke forholdt mig til hvem der skal "have lov" til at køre ind til København. Blot forholdt mig til hvem jeg mener det reelt er der tager bilen.\nArtiklen henviser til nogle dyrt betalte arkitekter der mener at alle bør cykle.\nJeg antyder så at problemet med at der er mange biler i centrum af København nok reelt skal findes hos dem, som allerede nu har mulighed for at tage cykel og offentlig transport.\nDette falder meget godt i tråd med den seneste måneds lovprisen af elcykler her på ind.dk hvor det antydes at alle bare kan tage cykel.\nJa det vil være et radikalt træk at kunne parkere sin cykel indendøre på henholdsvis arbejde eller bopæl, der er smart tænkning og rimeligt nemt at gå til. Det vil gøre at man kan købe og eje/bruge en intet mindre end fantastisk cykel i forhold til den cykel som 99.9% af cykel brugere kender i dag.\nDet vil overflødiggøre brug af bil og offentligt transport ganske kraftigt for rigtigt mange af byens beboere som ellers er vant til at 4 km er en pyha lang tur og ganske ukomfortabel tur på den dårligt vedligeholdte cykel med hårdt oppumpede smalle dæk.\nDet vil spare en familie med mulighed for at udnytte denne moderne teknologi for RIGTIGT mange penge, så mon ikke sådanne lejligheder vil poppe op som paddehatte. Bygherren har nu heller ikke brug for at købe en grund til opbevaring af blik, og dette kan i stedet blive til grønt område/legeplads.\nOg alt dette bare på grund af den nedsatte tyveri risiko.........suk!\nVi kan også bare hver i sær indbetale KR 10 om året til en Task Force der får skovlen under den professionelle del af cykeltyveri industrien. Så kan vi komme igang om en uge.\nCykler bliver stjålet, men....\n....når jeg en gang imellem, slår et smut igennem de overdækkede cykelstativer, her ved Allerød station, er der påfaldende mange cykler, der henstår med flade dæk i ugevis. Så der må også være en del cykler, der bliver efterladt og meldt stjålet ...tror jeg.\nNår vi nu er inde på cykelkomfort, samtidigt med at nationen skal være "grønnere", var det så ikke en ide, at overdække "supercykelstierne" med elpaneler. Ren Win Win både strøm og tørvejr :\nDet er 'kampen mod klimaet', der er intelligensens fødsel.\nHvis Jeg husker ret, er det Seoul Korea, en CykelRute, i midten af en motorvej med delvist overdækning af solpaneler.\nUdover en modernisering af cykelinfrastrukturen generelt, Er Cykel logisk Institut's 'Kronjuvel' en klimatilpasset infrastruktur for cykler.\nDa Bondam ved et borgermøde 2006. blev præsenteret for CLI's model af en 'hel-års-cykel-gade' eller klimatilpasset cykelvej, (ganske smuk iøvrigt) var bemærkningen; Der er ikke forkert vejr, kun forkerte klæ'r. - (meget radikalt)\nDette at se to artikler, over hinanden, begge med 'klimatilpasset' cykel-tænkning,\ner lige noget for CLI.\nVoldparken Skole, i 60'erne, er min første og bedste inspirationskilde til klimatilpasning, en fin kombination af 'Hel-tage', Halv-tage, og uden-tage, i en hensigtsmæssig struktur.\nEn Cykelbro i Calgary Can. er et fint eksempel på ly og læ, lys og luft.\nEt foto fra Sri Lanka, - høj solskin, og en 'flod af paraplyer', typisk er halvtage i troperne, ikke transparente, i modsætning til temperarede egne.\nRe: Cykler bliver stjålet, men....\n1:Der er masser af elendige cykler der bliver henstillet overalt. Specielt efter vinteren står de med rustne kæder, flade dæk, revnede sadler. De er købt for under 1000 kr og derfor vil man ikke investere i service.\n2:man vil ikke give mere for en cykel fordi chancen for at den bliver stjålet er for stor.\n3: gå tilbage til 1\njeg tror ikke der er nogen der gider melde dem stjålet og man får næppe noget fra forsikringen med en selvrisiko på 1000 kr. Det er klart at de cykler er den rene elendighed at køre på.\nMichael Madsen 7 måneder siden\nMan skal passe på med at udtale sig om noget man ikke har forstand på.\nJeg bor i byen og bruger aldrig bilen til at komme rundt, det vil være fuldstændigt hul i hovedet.\nJeg kan jo kun tale for mig selv, fordi jeg ikke har en undersøgelse til at bakke mig op, så derfor må følgende kommentar være et gæt, ligesom din påstand.\nJeg gætter på at andre Københavnere, lige som mig, vælger et alternativ til bilen når vi bevæger os rundt i byen. For det første er det alt for besværligt at finde et sted at parkere, og for det andet er det alt for dyrt.\nMåske er jeg bare en del af undtagelsen på 9%, hvor det tal så ellers kommer fra. Jeg deltager i de fleste bruger undersøgelser, men er aldrig blevet spurt om, hvorfor jeg tager bilen til og fra arbejdet. Og jeg kan love jer for at det er der en god grund til, selv om jeg bor i en rimlig afstand fra mit arbejde, skal jeg skulle bruge 2 timer på offentlig transport, dagligt og det er kun blevet værre med årende. Selv om der er kommet en metro jeg kan benytte og selv om det er ikke en omvej, så vil lægger det yderligere 10 minutter til den daglige transporttid.\nSå mit andet gæt må være, at andre lige som mig, mener at den offentlige transport ikke fungere.\nTo timer om dagen er bare ikke ok, hvis man ikke kan få en siddeplads, og nu taler jeg om noget jeg har erfaring med.\nJeg var også lige ved at glemme at tale om alle forsinkelserne, det er heller ikke noget der frister.\nMen det vil nok være en god idé at lave en forbrugerundersøgelse og spørge hvorfra og hvortil de rejsende skal, således at man vil kunne planlægge et transport system der fungerer. Så ville en metro med en ruteføring som den vi har i dag, til jeg ved ikke hvor mange milliarder, aldrig være blevet bevilget. Jeg er desværre også bange for at når den nye metroring bliver færdig, vil den heller ikke reducere transporttiden.\nMen jeg ville ønske at det offentlige transport fungerede, og på en måde, så man vil kunne læse en avis, eller klare noget at sit arbejde, på vej frem og tilbage til arbejdspladsen, sådan som man ser i reklamerne.


Social- og Sundhedsudvalget - referat fra mødet den 25. marts 2021 kl. 12:30\ntorsdag den 25. marts 2021 kl. 12:30\n1. De Frivilliges Hus\nRepræsentanter fra De Frivilliges Hus deltager på Social- og Sundhedsudvalgets møde.\n1. at status på samarbejdet mellem De Frivilliges Hus og Borgerhuset Stationen drøftes, og\n2. at orientering om indsatser i regi af De Frivilliges Hus, herunder projekt vedr. ensomhed, drøftes.\nSocial- og Sundhedsudvalget drøftede status på samarbejdet mellem De Frivilliges Hus og Borgerhuset Stationen.\nSocial- og Sundhedsudvalget drøftede endvidere indsatser i regi af De Frivilliges Hus, herunder projekt vedr. ensomhed.\nSocial- og Sundhedsudvalget har tilkendegivet et ønske om at mødes med repræsentanter fra De Frivilliges Hus. Dette med henblik på:\nEn status ved De Frivilliges Hus på samarbejdet mellem De Frivilliges Hus og Borgerhuset Stationen\nEn orientering ved De Frivilliges Hus om den frivillige sociale indsats, herunder projekt vedr. bekæmpelse af ensomhed\n2. Oplæg ved Jysk Børneforsorg\nPoul Erik Clausen fra Jysk Børneforsorg orienterer om overvejelser om etablering af et botilbud i Viborg Kommune samt om Jysk Børneforsorgs indsats mod ensomhed.\nSocial- og Sundhedsudvalget tog oplægget til efterretning.\nLEV Viborg har gennem en længere periode afsøgt mulighederne for at etablere et privat/selvejende tilbud i Banebyen i Viborg til en målgruppe af yngre mennesker med hovedsageligt kognitive funktionsnedsættelser. Der er tale om en målgruppe af yngre, som har behov for et opgangslignende tilbud med støtte. LEV Viborg har været i en indledende dialog med Jysk Børneforsorg om etablering af tilbuddet.\nPoul Erik Clausen fra Jysk Børneforsorg indleder med et kort oplæg om det tilbud, der tænkes etableret i Banebyen samt orienterer om deres tilbud om afhjælpning af ensomhed.\nForvaltningen har nu opgjort det endelige regnskabsresultat for 2020 for Social- og Sundhedsudvalget.\n2. at Social- og Sundhedsudvalget anbefaler de foreslåede overførsler af drifts- og anlægsbeløb fra 2020 til 2021 eller efterfølgende år til Økonomi- og Erhvervsudvalget.\nSocial- og Sundhedsudvalget tog regnskabsresultat for 2020 til efterretning.\nSocial- og Sundhedsudvalget anbefaler de foreslåede overførsler af drifts- og anlægsbeløb fra 2020 til 2021 eller efterfølgende år til Økonomi- og Erhvervsudvalget.\nMerforbruget på Socialområdet fordeler sig med et merforbrug på centrale konti på 25,6 mio. kr. og et mindreforbrug på decentrale konti på 24,5 mio. kr. I tallene er inkluderet et overført merforbrug fra 2019 på centrale konti på 8,2 mio. kr. og et overført mindreforbrug på decentrale konti på 10,4 mio. kr.\nMindreforbruget på Sundhedsområdet indeholder et merforbrug på kommunal medfinansiering, vederlagsfri fysioterapi og ambulant specialiseret genoptræning på i alt 2,6 mio. kr., samt et mindreforbrug på øvrige områder på 4,2 mio. kr.\nDet har betydet, at det i år er vanskeligt at imødekomme alle ansøgninger om overførsel. Det indstilles til Økonomi- og Erhvervsudvalget, at der på de enkelte politikområder under Social- og Sundhedsudvalget overføres følgende driftsbeløb fra 2020 til 2021 eller efterfølgende år:\nDe samlede overførsler på 5,4 mio. kr., indstilles overført til 2021 budgettet fordelt med 2,4 mio. kr. på politikområdet Socialområdet og 3,0 mio. kr. på politikområde Sundhedsområdet.\nDen væsentligste årsag til mindreforbruget er forsinkelser på projekterne Vibohøj – fase 2 og 3 samt Rehabilitering Klosterhaven og Klostertoften.\nDet indstilles til Økonomi- og Erhvervsudvalget, at der på Social- og Sundhedsudvalgets anlægsprojekter overføres følgende anlægsbeløb fra 2020 til 2021 eller efterfølgende år:\nDe væsentligste beløb til overførsel vedrører projekterne Vibohøj – fase 2 og 3 samt Rehabilitering Klosterhaven og Klostertoften.\nRegnskabsbemærkningerne til Social- og Sundhedsudvalgets politikområder fremgår af bilag 4.\n3. Oversigt over anlægsprojekter overførsler\n4. Regnskabsbemærkninger 2020\nSocial- og Sundhedsudvalget gjorde status på de temaer, som indgår i udvalgets budgetlægning herunder eventuelle udfordringer, driftsønsker og tilhørende finansieringsforslag.\nSocial- og Sundhedsudvalget drøftede, hvilke eventuelle nye anlægsønsker, der skal arbejdes videre med at beskrive som idéoplæg frem mod byrådets budgetseminar.\nSocial- og Sundhedsudvalget besluttede, at der ikke i 2022 er anlægsønsker, der skal arbejdes videre med.\nSocial- og Sundhedsudvalget drøftede senest budgetlægningen på mødet den 25. februar 2021.\nPå Socialområdet forventes etablering af den særlige fleksible indsats, Trædestenen, at kunne imødekomme tilgangen af unge borgere med behov for støtte. Byrådet tilkendegav i budgetforliget for 2021-2024 et ønske om, at forvaltningen arbejdede videre med projektet.\nDer forventes en driftsudfordring på 2,5 mio. kr. til driften af Trædestenen.\nUdvalgets anlægsbasisbudget, som udgør udvalgets ramme, er vist i budgethæftet (afsnit 7.1). Det drøftes, hvilke eventuelle nye anlægsinvesteringer, der skal indgå som anlægsønsker i budgetlægningen. Anlægsønsker beskrives som idéoplæg frem mod byrådets budgetseminar og godkendes senest af udvalget i juni 2021.\nForvaltningen har ingen forslag til anlægsønsker, som kan drøftes på mødet.\n1. Budgethæfte - SSU\n5. Regnskaber for Fælleslegatet af 1980 og Lars Worres Mindelegat\nViborg Kommune uddeler én gang om året midler fra to legater. Regnskaber for 2020 for henholdsvis ”Fælleslegatet af 1980 for økonomisk vanskeligt stillede i Viborg Kommune” og ”Lars Worres Mindelegat” forelægges til godkendelse.\n1. at regnskaberne for 2020 for Fælleslegatet af 1980 og Lars Worres Mindelegat godkendes og underskrives.\nSocial- og Sundhedsudvalget godkendte og underskrev regnskaberne for 2020 for Fælleslegatet af 1980 og Lars Worres Mindelegat.\nSocial- og Sundhedsudvalget godkendte de seneste regnskaber for 2019 på møde den 26. marts 2020 (link til sag nr. 6 i Social- og Sundhedsudvalgets den 26. marts 2020).\nDer uddeles én gang om året midler fra to legater, som administreres af Viborg Kommune. For begge legater gælder, at midlerne uddeles til økonomisk vanskeligt stillede borgere, som er bosiddende i Viborg Kommune. Den seneste uddeling fandt sted i december 2020 og nedenfor ses en opsummering af legaternes regnskaber efter uddeling af midler i 2020 (se regnskaberne i bilag).\nFælleslegatet af 1980 havde ved udgangen af 2020 en kapital på 2.298.870,99 kr., hvoraf størstedelen er investeret i obligationer mv., som efter aftale administreres af Nordea Private Banking. Uddelingen af midler foretages på baggrund af det overskud investeringen har genereret.\nI oktober 2020 blev der gjort status på legatet med henblik på at afklare, hvor mange midler der kunne uddeles i 2020. På opgørelsestidspunktet udviste Fælleslegatet overskud, og derfor blev der afsat 24.000 kr. til uddeling i 2020. Der var efter uddelingen af midler i 2020 et overskud på 8.451,72 kr., som blev overført til den disponible kapital.\nDe 24.000 kr. blev uddelt i portioner mellem 400 kr. og 3.935 kr. til økonomisk vanskeligt stillede i Viborg Kommune. Forvaltningen modtog 26 ansøgninger, hvoraf otte blev imødekommet.\nLars Worres Mindelegat havde ved udgangen af 2020 en kapital på 2.341.585,75 kr., hvoraf størstedelen er investeret i obligationer mv., som efter aftale administreres af Nordea Private Banking. Uddelingen af midler foretages på baggrund af det overskud investeringen har genereret.\nPå opgørelsestidspunktet i oktober 2020 udviste Lars Worres Mindelegat overskud, og der blev afsat 11.000 kr. til uddeling i 2020. Der var efter uddelingen af midler i 2020 et overskud på 34.780,00 kr., som blev overført til den disponible kapital.\nDe 11.000 kr. blev uddelt i portioner mellem 3.534 kr. og 3.733 kr. til økonomisk vanskeligt stillede i Viborg Kommune. Forvaltningen modtog 26 ansøgninger, hvoraf tre blev imødekommet.\n1. Regnskab 2020 for Fælleslegatet af 1980\n2. Regnskab 2020 for Lars Worres Mindelegat\n6. Fortsat drøftelse af styrkelse af den nære psykiatri\nPå seneste udvalgsmøde drøftede Social- og Sundhedsudvalget mulighederne for et styrket tværsektorielt samarbejde indenfor psykiatrien i forbindelse med regionens kommende nybyggeri i Viborg. På mødet fortsættes denne drøftelse, mens udvalget også skal tage stilling til foreløbig dagsorden til formandskabsmøde mellem Social- og Sundhedsudvalget og de relevante udvalg i Region Midtjylland.\n1. at udvalget drøfter styrkelse af den nære psykiatri og,\n2. at udvalget godkender foreløbig dagsorden til møde mellem formandskaberne for Social- og Sundhedsudvalget og de relevante politiske udvalg i Region Midtjylland.\nSocial- og Sundhedsudvalget drøftede styrkelse af den nære psykiatri og godkendte foreløbig dagsorden til møde mellem formandskaberne for Social- og Sundhedsudvalget og de relevante politiske udvalg i Region Midtjylland.\nI forbindelse med budgetforlig for 2021 har Region Midtjylland besluttet, at der skal bygges et nyt psykiatrihospital i Viborg. Byggeriet åbner for nye muligheder i samarbejdet på psykiatriområdet mellem regionen og kommunen.\nPå udvalgsmødet den 25. februar 2021 drøftede Social- og Sundhedsudvalget mulighederne for et samarbejde indenfor psykiatrien mellem Region Midt og Viborg Kommune i forbindelse med regionens kommende nybyggeri i Viborg. Her tilkendegav Social- og Sundhedsudvalget et ønske om, at forvaltningen arrangerer et møde mellem formandskabet for de relevante politiske udvalg i regionen og formandskabet for Social- og Sundhedsudvalget.\nSocial- og Sundhedsudvalget ønskede samtidig, at drøftelsen af udviklingen af den nære psykiatri fortsættes på et kommende udvalgsmøde (link til sag nr. 4 på Social- og Sundhedsudvalgets møde den 25. februar 2021).\nBorgere med psykiske udfordringer har ofte komplekse problemer og brug for støtte fra både den kommunale socialpsykiatri og den regionale behandlingspsykiatri samt egen læge. Tilsammen udgør alle disse indsatser omkring borgeren den nære psykiatri.\nSocial- og Sundhedsudvalgets fortsatte drøftelse af udviklingen af den nære psykiatri kan med fordel tage udgangspunkt i Viborg Kommunes eksisterende tilbud til borgere med psykiatriske diagnoser. Et overblik over disse er vedhæftet som bilag.\nForvaltningen er i gang med at planlægge møde mellem formandskabet for Social- og Sundhedsudvalget og formandskaberne for de to politiske udvalg i Region Midt, Psykiatri- og Socialudvalget og Udvalg for nære sundhedstilbud.\nForvaltningen foreslår, at dagsordenen til mødet mellem formandskaberne er følgende:\nOrientering om status på processen for byggeriet af ny psykiatri\nDialog om visioner for et styrket samarbejde om den nære psykiatri på tværs af Viborg Kommune og Region Midtjylland\nHvis Social- og Sundhedsudvalget godkender forslag til dagsorden, vil forvaltningen kontakte Region Midtjylland med henblik på at udarbejde den endelige dagsorden.\nTidspunktet for mødet er under afklaring.\n1. Oversigt over tilbud indenfor socialpsykiatri\n7. Godkendelse af Samarbejdsaftale om den gode indlæggelse og udskrivelse\n8. Boligsocial helhedsplan 2021-2025\nDirektøren for Social, Sundhed & Omsorg forslår, at Social- og Sundhedsudvalget indstiller til byrådet\nSocial- og Sundhedsudvalget indstiller til byrådet\n9. Dagsorden til fællesmøde med borger- og pårørenderåd på Handicapområdet\nForvaltningen fremsætter forslag til dagsorden til Social- og Sundhedsudvalgets fællesmøde med borger- og pårørenderåd på Handicapområdet den 29. april 2021.\n1. at forslag til dagsorden til fællesmøde med borger- og pårørenderåd på Handicapområdet godkendes.\nSocial- og Sundhedsudvalget godkendte forslag om dagsorden til fællesmøde med borger- og pårørenderåd på Handicapområdet med en bemærkning om, at der skal tilføjes et dagsordenspunkt ”Hvordan skaber vi det gode samarbejde?” Det blev endvidere bemærket, at mødet må forventes afviklet virtuelt. Forvaltningen afklarer muligheden for dette.\nSocial- og Sundhedsudvalget har to årlige fællesmøder med borger- og pårørenderåd på Handicapområdet.\nTil det kommende møde den 29. april 2021 har formanden for borger- og pårørenderådet på Katrinehaven fremsendt punkt 4 på dagsordenen for mødets 2. halvdel.\nDesuden foreslår forvaltningen punkt 2 og 3 på dagsordenen for mødets 2. halvdel.\nForslag til dagsorden for mødet fremgår af bilaget.\nI 2021 holder Social- og Sundhedsudvalget fællesmøder med borger- og pårørenderåd på Handicapområdet på følgende dage:\n14. oktober 2021 (temamøde)\n1. Forslag til dagsorden for fællesmøde med borger- og pårørenderåd på Handicapområdet\nSocial- og Sundhedsudvalget tog status på gratis psykologhjælp til efterretning.\nSocial- og Sundhedsudvalget bemærkede, at udviklingen følges tæt og behovet revurderes efter pandemien.\nI konstitueringsaftalen for 2018-2021 blev det besluttet at indføre gratis psykologhjælp til 15-25-årige. I forbindelse med budgetforhandlingerne for 2019-2022 afsatte byrådet derfor 0,3 mio. kr. til etablering af gratis psykologhjælp. På udvalgsmødet den 29. november 2018 godkendte Social- og Sundhedsudvalget en model for udmøntning af midlerne (link til sag nr. 5 på Social- og Sundhedsudvalgets møde den 29. november 2018).\nSocial- og Sundhedsudvalget blev senest orienteret om status på gratis psykologhjælp den 30. januar 2020 (link til sag nr. 8 på Social- og Sundhedsudvalgets møde den 30. januar 2020).\nI tilbuddets to første år er i alt 139 samtaleforløb blevet afsluttet – 58 forløb i 2019 og 81 forløb i 2020. Ud af de 139 afsluttede forløb blev ca. 38% afsluttet, fordi de unge ikke havde yderligere behov for rådgivning. Ca. 21% blev henvist til et andet tilbud for yderligere hjælp, mens 25% selv har valgt at afslutte forløbet. Ca. 4% udeblev, mens 12% af forløbene blev afsluttet i perioden med COVID-19, hvor data på afslutningsårsager er mangelfuld som følge af udfordringer med de iværksatte restriktioner.\nBilateral tillægsaftale om blodtransfusion i hjemmet\nDen fælles samarbejdsaftale mellem Region Midt og kommunerne om IV-behandling i nærområdet giver mulighed for, at der lokalt kan indgås supplerende aftaler mellem en kommune og nærhospitalet om andre behandlingstyper, som med fordel kan foregå i borgerens hjem/nærområde.\nSiden 2016 har Viborg Kommune i samarbejde med Regionshospitalet Viborg og de praktiserende læger tilbudt blodtransfusion i hjemmet. Tilbuddet gives til en afgrænset målgruppe, hvor kognitive udfordringer gør, at behandlingen med fordel kan varetages i hjemmet, fremfor under indlæggelse eller ved ambulatoriebesøg. Fra alle parter udtrykkes stor tilfredshed med tilbuddet. Behandlingen udføres af det kommunale akutteam, som i 2020 udførte ca. 50 behandlinger. Udgifterne til behandlingen afholdes af Viborg Kommune.\nViborg Kommune har taget initiativ til en dialog med Hospitalsenhed Midt om en administrativ samarbejdsaftale på området, herunder en aftale om den fremadrettede finansiering af opgaven.\nIndsats for borgere med senfølger efter COVID-19\nSundhedsstyrelsen udgav i november 2020 de første anbefalinger for indsatsen overfor borgere med senfølger efter COVID-19. På den baggrund er der i dialog mellem hospitalerne, almen praksis, praktiserende speciallæger og kommunerne i Region Midt udarbejdet et oplæg til, hvordan parterne aktuelt kan samarbejde og organisere indsatsen.\nKommunerne skal varetage indsatsen overfor borgere med lette senfølger. Borgeren kan enten henvises fra egen læge eller fra hospitalet med en genoptræningsplan. I Viborg Kommune er der siden 1. september 2020 modtaget 7 genoptræningsplaner på borgere, som har været indlagt med COVID-19. Disse borgere oplever fysiske eller kognitive udfordringer, og flere oplever begge dele.\nBaseret på de foreløbige erfaringer er det vurderingen, at borgere som henvises til et kommunalt tilbud i overvejende grad kan håndteres indenfor rammerne af de eksisterende tilbud.\nOmrådet følges tæt, og anbefalingerne fra Sundhedsstyrelsen vil løbende blive revideret i takt med, at der kommer ny og mere viden på området.\nKommunens ejendom på Sct. Jørgens Vej i Viborg\nKommunal bistand til smitteopsporing. Social- og Sundhedsudvalget bemyndigede direktøren for Social- Sundhed og Omsorg til at indgå aftale\nMøde med biskop Henrik Stubkjær vedr. Kirkernes Sociale Arbejde (KSA). Der henvises til at søge om midler til frivilligt socialt arbejde.\nArtikel i Viborg Stifts Folkeblad vedr. arbejdsmiljø på Psykiatriområdet\nAfvikling af dialogmøde den 16. september 2021 mellem Social- og Sundhedsudvalget, Handicaprådet og unge med Handicap om deres ønsker til og drømme om bolig.


USA Massachusetts (MA) Wellesley Restauranter i Wellesley Weston Road Cafe\nNr. 19 af 46 Restauranter i Wellesley $\nCafé 336 Weston Rd, Wellesley, MA 02482-2310+1 781-235-1116+ Tilføj website\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Oversigt 4,5 15 anmeldelserFremragende74 %Rigtig god13 %Gennemsnitlig13 %Dårlig0 %Frygtelig0 %Lukket numa - fr07:00 - 15:00lø07:00 - 13:30Alle åbningstider KØKKENER Café PRIS $VURDERINGER ServiceMadGod prisStemningPLACERING 336 Weston Rd, Wellesley, MA 02482-2310Alle oplysninger Forbedr denne registreringHar denne restaurant tjenere?Ja Nej Ved ikke Er denne restaurant god til brunch?Ja Nej Ved ikke Er denne restaurant kørestolsegnet?Ja Nej Ved ikke Er denne restaurant egnet for børn?Ja Nej Ved ikke Er priserne på denne restaurant lave?Ja Nej Ved ikke Er denne restaurant god til morgenmad?Ja Nej Ved ikke Tilbyder denne restaurant takeaway?Ja Nej Ved ikke Er denne restaurant god til frokost?Ja Nej Ved ikke Er denne restaurant familievenlig?Ja Nej Ved ikke Er der gode vegetarretter på denne restaurant?Ja Nej Ved ikke Tak for din hjælp! Del en anden oplevelse, inden du smutter. Skriv en anmeldelseAnmeldelser (15)Medlemsvurdering Fremragende5Rigtig god0Gennemsnitlig2Dårlig0Frygtelig0Type rejsendeFamilierParAleneForretningVennerTidspunkt på året Mar.-majJun.-aug.Sep.-nov.Dec.-feb.Sprog Alle sprog Dansk (7)Engelsk (15)Sprog Dansk (7)Engelsk (15)Se, hvad de rejsende siger: Denne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejTheresa B4415Anmeldt 3 uger siden fra mobile enheder Morgenmad perleMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejBrantrockMarshfield, Massachusetts4114Anmeldt 27 november 2016 Dette sted er en perle!!!!!Hvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejtom l11Anmeldt 17 marts 2016 Uafhængige hyggelige venligt stedHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejMonaMarimowBoston, Massachusetts5633Anmeldt 3 november 2015 fra mobile enheder Summende under frokostHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejbuckeye500boston,ma14035Anmeldt 21 april 2015 Frokoststed i WellesleyHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejruby3kidsWest of Boston5029Anmeldt 19 november 2012 Bedste morgenmad i byenMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejCommissionerGordonBoston, Massachusetts4226Anmeldt 6 november 2012 Vil du gerne have det mere.MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nOpdaterer listen... I nærheden Restauranter i nærhedenJuniper161 anmeldelser 1,88 km væk Linden Store95 anmeldelser 1,84 km væk Bocado140 anmeldelser 1,91 km væk Alta Strada214 anmeldelser 1,73 km væk Seværdigheder i nærhedenLake Waban54 anmeldelser 1,54 km væk Massachusetts Horticultural Society's The Gardens at Elm Bank45 anmeldelser 3,18 km væk Weston Ski Track15 anmeldelser 4,74 km væk Wasik's Cheese Shop22 anmeldelser 1,79 km væk Spørgsmål og svarFå hurtige svar fra personale og tidligere besøgende på Weston Road Cafe.Bemærk! Dit spørgsmål vil blive offentliggjort på siden Spørgsmål og svar.Bekræftelse: Retningslinjer for indlægSend\n336 Weston Rd, Wellesley, MA 02482-2310 Placering:


Hjemmerøveri: Mand skåret med kniv og truet med jagtgevær | TV2 Nord\nTo mænd er anholdt efter voldsomt hjemmerøveri. Politiet er på stedet torsdag morgen. Foto: Per Frank Paulsen\nEn mand blev i nat truet på livet med et jagtgevær og skåret i arm og lår under voldsomt hjemmerøveri.\n22. jun 2017, kl. 06:33\nNordjyllands Politi modtog kl. 00.14 i nat en anmeldelse om tre mænd, der trængte ind i en villa på Thuresensvej i Nørresundby.\nUnder røveriet blev en 44-årig mand truet med et oversavet jagtgevær og skåret med en kniv i arm og lår.\nDen efterfølgende efterforskning ledte politiet opmærksomhed i retning af en 64-årig og en 23-årig mand, der blev anholdt. I forbindelse med anholdelsen fandt betjentene et skarpladt og oversavet jagtgevær.\n- Vi forventer at fremstille mændende i grundlovsforhør i løbet af torsdag, hvor der muligvis bliver lukkede døre, og derfor kan vi ikke oplyse yderligere, siger vagtchef hos Nordjyllands Politi Bent Højgaard.\nEventuellle vidner, som har bemærket noget mistænkeligt forud eller efter hændelsen kan kontakte Nordjyllands Politi på telefon 114.


New in: Essie peach side babe & private weekend | Beauty | Mørk august 2015 – Mørk\nNew in: Essie peach side babe & private weekend\nDet er efterhånden ved at være ret længe siden jeg sidst har tilføjet nye lakker til min neglelak samling, så jeg synes at det var ved at være på tide! Jeg endte med to lakker fra Essies nyeste sommer kollektion nemlig Peach side babe, som er den fineste ferskenfarve og Private weekend, som er en hvid med perlemor. Desværre synes jeg perlemors effekten i Private weekend er noget nær ikke eksisterende, hvilket jeg synes er ret ærgerligt. Det eneste tidspunkt hvor jeg faktisk kunne se perlemor i lakken var da jeg fjernede den igen. Heldigvis stod jeg også og manglede en helt almindelig hvid, så er sikker på jeg stadig vil få den brugt den hel del. Peach side babe er jeg til gengæld helt vild med, den er simpelthen så fin, billederne yder den på ingen måde retfærdighed! Begge lakker sendt til mig fra billigvoks..\nMoss copenhagen leather skirt, Bruuns Bazaar t-shirt, YRU sandals, H&M jacket\nJeg har været rimelig meget rundt i det danske land de sidste par uger, så lige nu nyder jeg virkelig at være hjemme i vante omgivelser lidt mere fast igen! Ordsproget ‘ude godt men hjemme’ bedst er helt sikkert noget jeg godt kan forholde mig til.. Selvom jeg elsker når der er fart over felten og jeg har noget at se til, så er det altid befriende for mig at komme hjem og koble helt af igen bagefter.. Den her weekend har jeg brugt i Silkeborg, og så har jeg været et smut i Djurs sommerland – det var virkelig sjovt! Hvis I har lyst til at følge lidt mere med i hvad jeg går og foretager mig til hverdag kan I følge med på instagram lige her.\nMarc Jacobs daisy dream forever giveaway\nUnder modeugen var jeg et smut fordi Marc jacobs pop-up store i magasin, hvor de lancerede den nye parfume, Daisy Dream forever. Parfumen skal forestille at være en stærkere udgave af den gamle Daisy Dream som jeg også ejer, men jeg synes altså der er markant forskel på de to dufte. Forever udgaven er ganske vist stærkere i duft, men den er også sødere og mere ”gå i byen”-agtig, hvor jeg synes den gamle var super frisk og let hvilket gjorde den mere egnet til hverdags brug – jeg er vild med begge på hver deres måde!\nIkke nok med at jeg var så heldig at få en parfume med hjem til mig selv, så fik jeg også muligheden for at forære hele 3 styks væk i en giveaway til jer! Så hvis I kunne tænke jer at vinde den nye parfume, er alt i skal gøre at følge bloggen enten på facebook, bloglovin eller instagram og derefter smide en besked i kommentarfeltet hvor I skriver hvor I følger med henne! Jeg trækker de 3 vindere den 31 august\nReady set fashion week!\nMoss copenhagen leather skirt, H&M top, Pavement sandals\nDet bliver et hurtigt tjek ind herfra i dag, modeugen skydes nemlig i gang i dag og for mit vedkommende starter det ud med morgenmad hos Tommy Hillfiger, hvilket altid plejer at være et godt arrangement. Jeg følges rundt med Jenni og Joanna det meste af tiden den her gang og i dag er klart den dag vi har mest på programmet, så vi skal ud af døren lige om lidt! I må have en skøn dag..


Kinesisk Vogue ser på dansk mode | TV 2 Lorry\nKinesisk Vogue ser på dansk mode\nKøbenhavnske modeuge lokker verdenspresse til. 500 danske og internationale medier ventes at komme forbi.\n31. jan 2011, kl. 12:08\nDer er international opmærksomhed om dansk mode i denne uge, hvor den københavnske modeuge løber af stablen. Både internationale modemagasiner og indkøbere kommer forbi for at se, hvad de danske designere duer til.\nOmkring 500 medier fra ind- og udland ventes at dække modeugen, og selvom langt de fleste er fra Skandinavien, så er den internationale presse også fint repræsenteret, siger Anne Christine Persson fra Copenhagen Fashion Week.\n- Vi får blandt andet besøg af det britiske Vogue og Elle, Style.com og amerikanske W Magazine. Der er også stigende interesse fra både Kina og Japan. I år kommer blandt andet en fra det kinesiske Vogue, siger Anne Christine Persson.\nI alt ventes omkring 60.000 modefolk at kaste glamour over hovedstaden under modeugen - indkøbere, udstillere, pressefolk, modebloggere, modeller og designere.\n- Typisk er omkring 40 procent fra udlandet, siger Anne Christine Persson.\nOg en lille flok er særligt inviteret af modeugen selv. Det er indkøbere fra en række af verdens hotteste modebutikker, som modebranchen håber får smag for dansk mode under besøget i København.\nDet er blandt andet kræsne indkøbere fra Colette og L'Eclaireur i Paris, Selfridges og Urban Outfitters i London, United Arrows fra Japan og Hunting and Collecting fra Bruxelles. Alle navne, som ægte modekendere vil kende til.\nOmkring 50 indkøbere er blevet inviteret med alt betalt af den danske modebranche.\n- De er nogle af spydspidserne, så hvis de kommer, så kommer deres kolleger også. Sådan virker fødekæden i modebranchen, siger Kasper Hilligsøe Eis, kommerciel direktør i Dansk Mode og Textil.\nModeugen varer 2. - 6. februar. Den byder mest på lukkede arrangementer for fagfolk, mens samtidig løber Copenhagen Fashion Festival af stablen med arrangementer, som er åbne for alle.


Yoga Archives - Bogliv\nJeg er en af dem, som det har taget lang tid at opdage glæden ved yoga. Jeg har set det som “… for kedeligt, for hippere, for vegetarer, for blødt, for røgelsesduftende og for meget hør svøbt i hennahår og badet i bøn.” – som journalist og yogalærer Karen Pallisgaard skriver på allerførste side af kapitel 1 i Begynderyogabogen.\nSå allerede her elsker jeg hendes indstilling. For selv om jeg på forhånd er lidt overbevist, fordi jeg selv har gået et halvt år til yoga for folk med ondt i ryggen med stort udbytte, så er jeg alligevel ikke så overbevist, at jeg gider 300 siders frelsthed. Og det får jeg bestemt heller ikke.\nDerimod får jeg en letlæst, personlig og sprudlende gennemgang af, hvor yoga stammer fra, hvad det kan, hvem der kan, og hvor meget der er at hente – selv hvis man kun dyrker det ganske lidt og ikke er klar at lave sit øvrige liv om. Som Pallisgaard skriver i forordet: “En tankstations-citronmåne efter yoga er bedre end kun en tankstations-citronmåne…” Hørt!\nYoga gør glad – det er indlysende, bare du ser på forsiden af Begynder Yogabogen!\nMen jeg får mere end det. Bogen er et overflødighedshorn af praktiske øvelser, tips, henvisninger og gode råd – komplet med fantastiske billeder og lækker grafik – så det faktisk kræver rigtig gode undskyldninger (over for en selv) ikke at gå i gang! Begynder- er simpelthen bogen, du skal læse, hvis du har blot en lille flig af nysgerrighed over for yoga. Hvis du bare en enkelt gang har overvejet, hvorfor det der med at ligge på en måtte i mærkelige stillinger og trække vejret ind gennem næsen i den grad kan fange folk af alle størrelser, aldre, nationaliteter og grader af sportyness. Og har tænkt, at det måske var noget for dig.\nYogificer dit liv, opfordrer Pallisgaard. Efter læsningen af bogen føler jeg mig allerede yogaficeret. Og det er godt.\nKaren Pallisgaard, Begynder-yogabogen, fra forlaget Pretty Ink, kan fanges her.\nTagged Bøger, Yoga


Specialbørnehave får ”stjernebeløb” | Vores Randers\nSpecialbørnehave får ”stjernebeløb”\nKilde: Folkemusikgruppen Kaj & Stjernerne\nDet bliver Specialbørnehaven Lucernevej i Randers, der får glæde af folkemusikgruppen Kaj & Stjernernes årlige julegave. Gruppen fungerer som en forening og tager ikke honorar for at optræde. Til gengæld modtager de gerne et økonomisk tilskud for at rykke ud, og når året er omme, uddeles overskuddet til formål, som gavner børn og unge.\nDen daglige leder i specialbørnehaven, Trine Johansen, har ønsket sig et bord og bænkesæt, og det bliver så købt ind af Kaj & Stjernerne, der lige nu undlader at rykke ud for at overrække gaven. Det vil ske i januar, og specialbørnehaven glæder sig.\nPå billedet: Kaj (til højre) og Stjernerne læsser i januar årets gave på traileren og leverer den til Specialbørnehaven Lucernevej\n”Det er altid en glad begivenhed for os, når vi uddeler årets overskud”, siger Kaj Pedersen fra Kaj & Stjernerne. ”Man kunne tro, at 2020 havde været et stille år, hvor der ikke var ret mange, som kunne give os tilskud. Men vi har været så heldige, at ELRO Fonden midt i den hårde tid engagerede os til at underholde på otte plejehjem i Elros gamle forsyningsområde. Udendørs og på afstand selvfølgelig. Det gav penge i kassen, og der er nok til, at vi kan honorere specialbørnehavens ønske”.\nDer er 25 børn i alderen 0 til 6 år på Lucernevej. Det er alle børn med en betydelig og varigt nedsat funktionsevne og/eller børn med gennemgribende udviklingsforstyrrelser. Sidste år gik Kaj & Stjernernes beløb til Selvhjælp Randers, og tidligere har folkemusikgruppen støttet bl.a. hospitalsklovnen Lulu, tvangsanbragte børn og børneafdelingen ved Regionshospitalet i Randers, ligesom der er givet gaver til dårligt stillede børn.\nGensynsglæde i bylivet i forbindelse med den delvise genåbning\nAf Stine Juul Christensen 03-03-2021


Byudvikling – Dansk Energi Management & Esbensen\nDansk Energi Management & Esbensen > Referencer > Byudvikling\nBÆREDYGTIGHED I FOKUS PÅ DANMARKSHISTORIENS STØRSTE LEJR\nProjektnavn: Spejdernes Lejr 2017\nOrdregiver: Sønderborg Kommune\nSamarbejdspartnere: Project Zero A/S\nAreal: 420 hektar\nSpejdernes Lejr 2017 var, med ca. 40.000 deltagere fra ind- og udland, Danmarks største spejderlejr nogen sinde. Lejren blev afholdt fra d. 22. juli til d. 30. juli 2017 på Kær Vestermark ved Sønderborg.\nAnlægsarbejdet på lejrområdet begyndte i juni 2016, hvor rør og ledninger blev gravet ned, og der blev anlagt grusveje samt Danmarks største sceneområde med plads til 100.000 publikummer. Cirka en måned før selve lejren begyndte der at komme gradvis flere spejdere til en etableringslejr, som skulle opbygge logistikken med de store telte til aktiviteter og bespisning.\nSønderborg Kommune satte bæredygtighed i fokus på Spejdernes Lejr 2017, og som vært for Lejren var det Sønderborg Kommunes mål i samarbejde med Spejderne at gøre lejren så bæredygtig som muligt igennem sjove aktiviteter og showcases og i samspil med lokale partnere.\nDansk Energi Management & Esbensen har forud for lejren udarbejdet en masterplan for, hvorledes lejren kunne blive CO2-neutral i drift og i forbindelsen med transport af lejrdeltagerne.\nIfølge beregninger ville transport udgøre langt den største belastning i CO2-udledningen fra lejren – nemlig hele 86 procent. Derfor blev der i Sønderborg Kommune udviklet et koncept, hvor muligheden for at vælge grøn transport til lejren blev markedsført over for alle lejrdeltagere.\nBygherre: Asker Kommune and Asker Skiklubb\nArkitekt: Adept Arkitekter and Dark Arkitekter\nØvrig: ACT (DK), Rambøll (NO) og Bygganalyse (NO)\nPlanen omfatter en centrumsudvidelse således at området Føyka/Elvely fremstår som en levende, integreret bydel med tydelige urbane kvaliteter. Det eksisterende gadenet danner et U, som åbner sig mod vest. Ved at organisere det nye centrum som et tilsvarende U, som åbner sig mod øst, knyttes de to centrumsdele sammen til en cirkelbevægelse og danner – et loop! Området indeholder boliger, kontorer, erhverv og idrætsanlæg. Loopet samler områdets vigtigste offentlige rum som f.eks. elveparken, de store pladser og torvene. Byplanstrukturen medvirker til, at det er let at orientere sig, og at der er en god tilgængelighed til de primære offentlige zoner i centrum. Dansk Energi Management & Esbensen har været med til at gøre byplanen bæredygtig og har bl.a. foreslået et centralt placeret fjernvarmeværk, solvarme i udvalgte bygninger, passivhus byggeri med grønne tage.\nBygherre: Gol Kommune\nProjektforslaget “Vi møtes på Gol” blev udpeget som vinder i byudviklingskonkurrence for Hallingmo i Gol. Byområdet Hallingmo i Gol blev udbygget i 1960’erne. Det var dengang et nyskabende kundskabs-, idræts- og kulturcenter, men området fremstår i dag som relativt nedslidt og ikke tilpasset dagens eller fremtidens behov. Kommunestyret i Gol har derfor igangsat et arbejde med at forny Hallingmo og skabe en bedre integration med det øvrige Gol. Juryen mente, at projektforslaget evner at formulere en stærk vision for Gol og Hallingmo-området. Energimæssigt ønsker kommunen bygninger med minimalt energiforbrug og omfattende brug af vedvarende energi (bl.a. passiv solenergi, bioenergi og varmepumper). Dansk Energi Management & Esbensen har bistået med udvikling af bæredygtighedsstrategier for området.\nMASTERPLAN, KØGE KYST\nBygherre: Køge Kyst P/S\nØvrig: Sloth Møller A/S, Tyréns AB, ICP A/S, Kunstakademiets Arkitektskole, Albæk Byggerådgivning, Claus Bech Danielsen (SBi) og Lise Gamst\nAreal: 240.000 m2\nSøndre Havn blev grundlagt som havneområde i begyndelsen af 1900-tallet og er i dag kendetegnet ved områdets industrielle spor og havneaktiviteter, kombineret med et aktivt kultur- og byliv. Alt dette har Køge Kyst bygget videre på, dels ved at bevare udvalgte eksisterende bygninger og andre elementer fra områdets havnefunktion, og dels gennem bevidste og bæredygtige valg af variation og mangfoldighed i former, farver og materialer i den nye bebyggelse.\nOmrådet er præget af sin nærhed til vandet, både i form af arealer langs havnekajerne og Søndre Strand. Udover den brede sandstrand byder Søndre Havn også andre friarealer til ophold, leg og bevægelse, som skal fremme mulighederne for social kontakt og sund livsstil. Disse består af grønne byrum, almindingerne, boligbyggeriernes gårdrum og taghaver samt den hævede promenade, Engkanten, der fungerer som forbindelse for fodgængere og cyklister og som klimasikring mod kommende havvandsstigninger.\nDen fysiske plan er i sig selv et væsentligt bidrag til bæredygtigheden pga. bebyggelsestætheden, den stationsnære beliggenhed, grønne og blå elementer, bebyggelsens orientering i forhold til sol, vind mv. Derudover skal der løbende udvikles nye miljø- og energiløsninger på ”byniveau”. Det nye CO2-neutrale boligområde vil komme til at rumme omkring 4000 indbyggere og forbindes med byens eksisterende bymidte gennem nye trafikale forbindelser. I foråret 2017 flyttede de første beboere ind og tanken er, at mange forskellige befolkningsgrupper skal kunne finde deres bolig i området, og friarealerne skal fremme mulighederne for social kontakt og sund livsstil.\nDansk Energi Management & Esbensen A/S har til projektet stået for udarbejdelse af strategien for energi- og bæredygtighedstiltag og har efterfølgende fungeret som bygherrerådgiver for Køge Kyst indenfor planlægning og bygninger vedr. energioptimering af prospekter for forskellige udbygningsetaper.\nRESTAURERING OG OMBYGNING AF HISTORISK KLOSTER\nBygherre: Ministero per i Beni Culturali –\nDet Italienske Kulturministerium\nCertosa e Museo di San Martino er et historisk munkekloster i Napoli fra 1325, som i dag rummer et museum indeholdende bl.a. en omfattende samling af spansk- og Bourbon-æra artefakter, fantastiske lofts- og vægmalerier, mosaikker samt krybber og diverse scener fra Fødselskirken i Betlehem. San Martino-museet har en fantastisk beliggenhed i et prestigefyldt område på en høj med udsigt over Napoli, vulkanen Vesuv og Napolibugten.\nProjektet tog udgangspunkt i en gennemgribende renovering og nyindretning af et middelalderområde på den nederste etage af det storslåede bygningsværk, som på daværende tidspunkt var et areal, som ikke var i anvendelse og derfor stod tomt med de oprindelige mure og hvælvinger, som danner de fysiske rammer. Opgaven var således at renovere og indrette nødvendige publikumsfaciliteter med blandt andet restaurant, café, toiletter i tilknytning til museet og samtidig komme med forslag til, hvordan museet kunne udnytte det resterende areal med henblik på nye udstillings- og anvendelsesmuligheder for fremtiden.\nProjektet udsprang af en international arkitektkonkurrence, hvor et nordisk team med CFM og Dansk Energi Management & Esbensen vandt 1. præmien. Ifølge dommerbetænkningen blev konkurrencen blandt andet vundet på grund af forslagets nytænkende idéer kombineret med respekt for stedets specielle stemning og en fin minimalistisk indretning, der overlod opmærksomheden til de historiske rammer. Arkitektonisk har projektet forenklet en tidligere labyrintisk struktur i rummene på en nænsom og diskret måde, der respekterer det oprindelige kloster – og med det minimalistiske greb og en skandinavisk enkelthed i indretningen er stedets specielle stemning bevaret.\nDansk Energi Management & Esbensen har til dette projekt forestået projektering af VVS og ventilation, hvor der bl.a. er benyttet hybrid ventilation og varmepumper. Udfordringer har været at projektere ventilationsanlæg, der sikrede et godt indeklima og en bevarelse af de fredede bygningskonstruktioner. Endvidere har Dansk Energi Management & Esbensen stået for at sikre, at føringsveje for VVS og ventilation blev udført i respekt for arkitekturen i det fredede bygningsværk.\nMASTERPLAN, SØNDERBORG HAVN\nBygherre: Sønderborg Havneselskab A/S\nArkitekt: Frank Gehry\nMasterplan for Sønderborg Havn er en del af ProjektZero visionen og inkluderer alle aspekter af energi og miljø. Planen for Sønderborg Havn er et led i Sønderborgs Project Zero-mål om at være CO2-neutral i år 2029. Dansk Energi Management & Esbensen har medvirket til at gøre planen energirigtig og bæredygtig. Projektet skal bl.a. indeholde boligbebyggelser, kontorer, et kunstmuseum, en idræts- og udstillingshal, en biograf samt en lagerbygning, alt sammen bygget til at overholde lavenergiklasse 1. Der benyttes innovative lavenergi og vedvarende energiteknikker bl.a. alle aspekter af solvarme, solceller, varmepumpeløsninger, samt optimering af dagslys, LED belysning, vakuum isolering og naturligventilation med varmegenvinding og PCM vægge. Dansk Energi Management & Esbensen er desuden dybt involveret i hele ProjectZero planen for Sønderborg kommune.\nBÆREDYGTIG ENERGIFORSYNING, FREDERICIA\nBygherre: Fredericia fjernvarme A.m.b.a\nØvrig: Dansk fjernvarmes projektselskab\nFredericias østlige havnedel (Kemira grunden) omdannes til et bæredygtigt byområde med boliger, erhverv og kultur. Dansk Energi Management & Esbensen er engageret til at udvikle koncept for en bæredygtig energiforsyning for det nye havneområde baseret på fjernkøleanlæg, havkøleanlæg og lavtemperatur fjernvarme kombineret med solvarmeanlæg. Dele af byggeriet skal overholde hhv. lavenergiklasse 1 og lavenergiklasse 2. Udviklingen af Fredericia havn er et stort projekt, som i alt kommer til at løbe over 20 til 25 år. Det er et byudviklingsprojekt, som handler om at skabe en ny bydel i Fredericia – med vægten lagt på de mennesker, der skal bo, arbejde og leve i bydelen. Den nye bydel kommer til at indeholde 50 procent boliger, 40 procent erhverv og 10 procent kulturtilbud.\nBygherre: Project Zero A/S Sønderborg\nMasterplanen for ProjectZero der skal gøre Sønderborg 100 % CO2-neutral inden år 2029. Med ProjectZero går Sønderborg foran i energimæssig sammenhæng Det sker ved deltagelse af kommunens institutioner, de lokale virksomheder, uddannelsesstederne, forsyningsselskaberne og privatpersoner. I projektet indgår bl.a. byggeri og renoveringer af bygninger der minimum skal overholde lavenergiklasse 1, bæredygtig byudvikling, bæredygtig affaldshåndtering, energibesparelsesindsats mod offentlige og erhvervslivet, vandbesparelser, bæredygtig transport mv. Dansk Energi Management & Esbensen er stærkt involveret i udvikling af hele ProjectZero masterplanen. Læs mere på www.projectzero.dk\nMASTERPLAN, CAMPUS HILLERØD\nBygherre: Hillerød kommune, DSb Ejendomsudvikling og Freja Ejendomme\nArkitekt: Holscher Arkitekter A/S\nOmrådet på ca. 30.000 m² mellem Hillerød station og Carlsbergvej skal udvikles til bl.a. uddannelse, vidensbaseret erhverv og boliger. Masterplanens intention er at skabe en tæt og kompakt bydel, der bindes sammen af et stræde, der væver sig ind imellem de forskellige bebyggelser og skaber mødesteder. Dansk Energi Management & Esbensen bistår med at konkretisere energi- og miljøtiltag, som skal fungere som ramme for planlægningsarbejdet indenfor Stationszonen. Bygningerne skal på centrale steder opføres med afrundede hjørner og skabe de rammer, der kan forene byliv med studiemiljø. Opgaven blev vundet i projektkonkurrence. Forslaget til masterplanen vil være udgangspunkt for det videre planlægningsarbejde, der efter planerne skal resultere i vedtagelsen af en lokalplan for området sommeren 2010.\nMASTERPLAN, CO2 NEUTRALT AMAGER FÆLLED BYKVARTER, KØBENHAVN\nUdvikling af bæredygtigt masterplan for området. Projektet Amager Fælled Bykvarter skal udvikles til et bæredygtigt CO2 neutralt område, der indeholder en kombination af boliger og erhverv. Ved fuld udbygning i 2020 skal området være beboet af ca. 4.300 personer og yderligere 4.300 skal arbejde i området. Dansk Energi Management & Esbensen deltager som overordnet rådgiver og koordinator for fagområderne adfærd, planlægning, affald, vand, trafik og energi. Herudover omfatter arbejdet kvalitetssikring af de udarbejdede forslag/virkemidler med fokus på CO2-neutralitet og bæredygtighed. Endvidere er Dansk Energi Management & Esbensen tovholder for energi med henblik på at udvikle en sammenhængende energiforsyning baseret på vedvarende energi. Projektet blev præsenteret på Klimatopmødet i København i 2009.\nMASTERPLAN, CARLSBERG-OMRÅDET I VALBY, KØBENHAVN\nBygherre: Carlsberg Ejendomme A/S\nAreal: 600.000 m2\nCarlsberg-området i København skal udvikles til ny bæredygtig CO2-neutral bydel. Dansk Energi Management & Esbensen har bistået med udvikling af energi- og bæredygtighedsstrategier. Det 600.000 m² store område skal indeholde over 3.000 boliger, forretninger, institutioner, kulturbygninger og byrum. Alle nye boliger udføres i henhold til dansk lavenergiklasse 1 (pr. 2008). En del af de eksisterende bygninger bibeholdes enten i sin nuværende stand eller renoveres, hvilket medfører sociale, kulturelle, økonomiske og miljømæssige kvaliteter i området. Når bydelen er 100 % udbygget, skal den forsynes udelukkende med vedvarende energikilder.


Sundhedsjobs.dk - Overlæge ved Ambulatorium for Mani og Depression, AUH Risskov\nJobbet "Overlæge ved Ambulatorium for Mani og Depression, AUH Risskov" er udløbet\nOverlæge ved Ambulatorium for Mani og Depression (AMD), ECT Team, Afd. Q, AUH Risskov\nStillingen er en fuldtidsstilling og er ledig til besættelse d. 01.03 2019 eller snarest muligt.\nAfdeling for Depression og Angst – er en del af AUH Risskov. Vi tilbyder udredning og behandling af høj faglig kvalitet til voksne patienter med lidelser indenfor det affektive spektrum. Vi arbejder med integrerede, medicinske og non-farmakologiske behandlingsforløb, ofte rettet imod mere komplekse problemstillinger. Herudover er uddannelse og forskning blandt vore kerneopgaver.\nMedarbejderstaben omfatter ca. 400 fuldtidsstillinger fordelt på 5 sengeafsnit, et akutteam og 3 store ambulante enheder. Hver enhed har sin egen funktionsledelse. Vi værdsætter et godt tværfagligt og kollegialt arbejdsmiljø, og har fokus på inddragelse af medarbejdere, patienter og pårørende.\nAfdeling Q skal til november 2018 sammen med de øvrige psykiatriske afdelinger på Risskov flytte til Skejby og vil herefter hedde AUH Psykiatri.\nI forbindelse med forberedelserne til udflytningen har Psykiatriledelsen sammen med afdelingerne sat ekstra fokus på en styrkelse af vores faglige og forskningsmæssige profil. Der er lavet en fælles udviklingsplan for dette arbejde. Link til udviklingsplanen HER.\nI afdeling Q er vi optagede af at videreudvikle vores uddannelsesmiljø for både læger i uddannelsesforløb og for fastansatte læger, således at vi afdelingen har de kompetencer, der må forventes af et universitetshospital. Vi har ligeledes styrket vores forskning, idet vi har fået tilknyttet en professor, og desuden har fastansat en statistiker og forskningsfarmaceut med henblik på en styrkelse af tværfaglige forskningsprojekter. Vi vil gøre det muligt for læger at forske på deltid ved at oprette deltidsstillinger med en forskningsdag ugentligt og i perioder mere.\nAMD er en større ambulant enhed, der udreder og behandler patienter med uni- og bipolar affektiv lidelse. Behandlingen er tværfaglig og på hovedfunktions- (HF)såvel som regionsfunktions-niveau (RF). AMD omfatter desuden en Udredningsenhed, et SATS-team (Collaborative care), samt et ECT-afsnit.\nSom del af den nævnte udviklingsplan er vi i AMD ved at tegne en ny faglig profil, som indebærer at differentiere os ved at kunne tilbyde specialiseret udredning og behandling på områder, hvor der er klinisk behov men ikke noget tilbud i dag. Konkret betyder det, at vi er i gang med at videreudvikle særlige, strukturerede udrednings- og behandlingstilbud til patienter på HF- såvel som RF-niveau, herunder TMS-behandling, kognitiv remediering samt neuroaffektive funktionsundersøgelser. Behandlingstilbuddet er i øvrigt beskrevet nærmere i et særligt strateginotat, der kan rekvireres ved henvendelse.\nECT-teamet består aktuelt af en overlæge 1 dag om ugen, 4 sygeplejersker, en SOSU - sidstnævnte fungerer som teamkoordinator.\nEfter nærmere aftale vil du blive tilknyttet enten UNI, Udredningsenheden eller Neuropsykiatrisk team.\nAt samarbejde med medarbejderne i teamet med henblik på løbende monitorering af behandlingen.\nAt undervise nyansatte læger i ECT og deltage i undervisning til morgenkonferencer\nDeltage i kvalitetsarbejdet\nDer er oplagt mulighed for at deltage i forskningsprojekter, i samarbejde med Q's professor og bl.a. i tilknytning til de nævnte behandlingstilbud\nDeltagelse i overlæge-bagvagtslaget på tværs af AUH Psykiatri, samt enkelte visitationsvagter i Fælles Akutmodtagelsen\nUd over arbejdet med ECT, vil overlægen have tilknytning til det unipolare team\nEt fagligt meningsfuldt og udfordrende job i universitetshospitalsregi, indenfor et spændende subspeciale ECT\nEn dynamisk arbejdsplads, hvor vi som beskrevet sætter ekstra kræfter ind på at profilere os fagligt i som en del af forberedelserne til at blive en dynamisk samarbejdspartner med somatikken på Skejby\nAnsøgning fremsendes senest d. 01.11.2018. Ansættelsessamtaler forventes afholdt d. 05.11.18. Vi kontakter og indkalder kandidater løbende og modtager derfor gerne din ansøgning hurtigst muligt.\n- kan fås ved henvendelse tilLedende psykolog Christian Møller Pedersen på christian.Pedersen@ps.rm.dk eller 78472168\nLedende sygeplejerske Tine Nygaard Hansen på tinehans@rm.dk eller 20331784.\nLedende overlæge Farahna Harees på pernhare@rm.dk eller 23258288.


Gør dit hus mere energivenligt – det kan betale sig - Lugsus.dk\n23. november 2018\t0\tAf Administrator\nSom tiden løber, bliver der mere og mere fokus på at nedbringe vores CO2 udslip, og vi kan alle gøre noget godt for miljøet ved at efterisolere gamle huse. Bor du i et ældre hus, så kan en efterisolering ikke blot gøre noget godt for miljøet, men det kan også gøre noget godt for din varmeregning. En efterisolering kan gøre dit hus mere energivenligt, da isoleringen gør, at huset som helhed bedre kan holde på varmen. Du kan dermed nedbringe dit energiforbrug, og det kan mærkes på din varmeregning. Investeringen i en efterisolering koster, men på det lange løb, vil denne isolering kunne betale sig.\nDer findes mange ældre huse i omegnen af Aars, Støvring og Aalborg og hvis man er på udkig efter et hus, så findes der mange gode håndværkertilbud i dette område. Hvis man selv ønsker at sætte sit præg på sit kommende hus, så kan man få meget ud af at købe et håndværkertilbud og herefter renovere huset, som man gerne vil have det. Når man er i gang med en sådan renovering, så vil det være en god idé, hvis man også udfører en efterisolering. Huset vil som helhed komme i bedre stand, og det vil samtidig tilføres mere værdi.\nHvert enkelt hus i Danmark er tilført et bestemt energimærke. En efterisolering kan opgradere energimærket, og dermed tilføre værdi til dit hus. Samtidig kan en efterisolering sørge for at mindske din varmeregning, så du kan bruge pengene andre steder. Pengene kan bruges på at investere i andre former for renoveringer af dit hus, eller de kan gemmes til andet sjovt. Efterisolering koster ikke en formue, men det kan på langt sigt give dig flere penge mellem hænderne, og investeringen vil i mange tilfælde være det hele værd.\nSådan kan du gøre familiefesten lidt mere luksuspræget Casinospil bliver mere veludviklede og fokuseret på underholdning Du behøver ikke betale en formue for retro tøj! Spar penge og få råd til mere nyt tøj


Kendall Jenner har en mystisk uhyggelig lidelse\nKendall Jenner har en uhyggelig mystisk lidelse\n02/11/2016 | Af Louise Haack | Foto: All Over\nDet må virkelig ikke være særlig sjovt at opleve det, som Kendall Jenner gør.\nForestil dig at vågne op midt om natten ude af stand til at bevæge dig. Du er lysvågen, men din krop føles tung som sten, og du kan ikke løfte dine arme eller rejse dig op.\nDet må være vildt ubehageligt, og det er det også ifølge Kendall Jenner. Hun har nemlig prøvet at være vågen og lam på samme tid. Det afslører hun i en trailer til en ny sæson af ”Keeping Up with the Kardashians”.\nLæs mere: Find alt om Kendall Jenner lige her\n- Jeg vågner midt om natten, og så kan jeg bare ikke bevæge mig, kan man høre hende fortælle sin mor i telefonen.\n- Alle siger, at jeg har det fint, men jeg føler ikke, at jeg har det godt, siger hun også.\nLæs også: Kendall Jenners øjenbryn faldt af\nNogle eksperter mener, at Kendall Jenner lider af det, der bliver kaldt søvnparalyse eller søvnlammelse, som er en tilstand, hvor man er vågen og sover på samme tid. Ens krop er simpelthen lammet, mens man er vågen! Man kan opleve at få flere anfald, og det kan vare alt fra et par sekunder til flere minutter.\nDer er nogle læger og forskere, der mener, at tilstanden er forbundet med stress og angst, men man ved ikke helt, hvorfor nogle personer oplever søvnlammelse, og de fleste oplever det også kun en gang.\nØv, hvor er det altså synd for Kendall Jenner, for det må være SÅ ubehageligt. Vi håber, hun passer på sig selv, hvis hun er stresset!\nKendall Jenner har altså bare en sygt god stil, og det her er nogle af vores favorit outfits:


Indefra Danske krimiforfattere Historie Krimi Mogens Blom\nI slutningen af januar 2018 tog Mogens Blom på researchtur til Ukraine for at samle stof til fjerde bind i serien om efterretningsagenten Maiken Tarp. Her fortæller han om turen, og om den nye bog ”Enken fra Kiev”, der var med i tasken.\nTilfældet ville, at den nye roman kom fra trykken netop den dag, jeg tog fra København. Jeg havde derfor Enken fra Kiev med i tasken, da jeg ankom på Maidan-pladsen en kold januardag. I ugerne op til udgivelse af Enken fra Kiev ved jeg af erfaring, at koncentrationen har det med at ryge. Det er svært at samle sig om at skrive – lettere at rejse og samle stof.\nBogen og karakteren Tatiana, der har givet Enken fra Kiev dens titel, er derfor tilbage på ”åstedet”. Oprøret i 2014, kendt som Maidan, mod den tidligere præsident Viktor Janukovitj tog sin begyndelse her. I romanen slutter Tatiana sig en til demonstrationerne og oplever, hvordan fællesskabet vokser og kravet om, at Ukraine skal være frit og demokratisk tager til i styrke.\nMen samme vinter bliver hendes mand, Sergey, en del af de såkaldte ’separatister’, der i Østukraine – med russisk støtte – udråber to selvstændige republikker. Konflikten i Ukraine bliver også en konflikt i et ægteskab.\nRomanen begynder ét år senere, hvor Tatianas mand dræbes i interne magtkampe, og hun tager flugten. Med sig har hun en rygsæk med dokumenter, der kan skade separatisterne og deres russiske støtter. Da Tatianas flugt bliver opdaget, sendes en lejemorder efter hende, og han finder ud af, at hun er taget til Danmark.\nPå gangene i ministeriet\nEnken i Kiev har, som de to tidligere romaner i serien, Gidsel i Amman og Arven fra Basra, Maiken Tarp som hovedperson. Hun er en kvinde, der har det svært ved nærhed, og i mange år har hun lagt al sin energi i sit arbejde.\nDa romanen begynder, står hun over for svære valg, karrieremæssigt og personligt. Forsvarets Efterretningstjeneste vil sende hende ’på græs’ i et lille ligegyldigt sekretariat i Udenrigsministeriet og privat presser kæresten på for, at de skal have et barn. Hun er blevet gravid ved en uheld, men føler ingen lyst til at skulle være mor.\nHendes tanker er derfor alle andre steder end på jobbet, da hun bliver sendt til en mindre sikkerhedspolitiske konference, hvor hun fået besked om blot at være blikfang. Men i stedet for akademiske indlæg kommer hun til at overvære et lejemord og i bestræbelserne på at fange gerningsmanden ender hun bagbundet på gulvet med en pistol mod tindingen.\nRomanen udspiller sig i København og omegn – herunder på gangene i Udenrigsministeriet, som jeg kender godt fra mine 17 år som embedsmand. Intriger i ministeriet og mellem de forskellige departementer i statsadministrationen spiller en vigtig rolle – ligesom en far-søn relation får afgørende indflydelse på handlingen.\nResearch i Ukraine til ‘Maiken IV’\nI Kiev får jeg på en hyggelig georgisk restaurant lejlighed til at præsentere den nye roman til en gruppe danskere i byen. Der er mange spørgsmål til skriveprocessen og livet som forfatter. Samtidig er det anledning til at fordele de allerførste eksemplarer af bogen.\nMen hovedformålet med mit besøg er at samle indtryk og research til det næste bind i serien. Jeg har besluttet at lade næste bog foregå i Ukraine. Der er alt for mange gode historier, som jeg ikke har fået plads til i Enken fra Kiev.\nUkraine er blevet omdrejningspunkt for en ny øst-vest konflikt, som de fleste af os troede var historie med murens fald i 1989. Men nu genopstår den. En ’glemt krig’ udspiller sig dagligt langs grænsen til de områder, som med russisk støtte har løsrevet sig.\nPå en café i Kiev møder jeg den unge kvinde, der oprindelig inspirerede mig til karakteren Tatiana i Enken fra Kiev. Fire år efter oprøret er hun ikke mindre optimistisk. Eller rettere hun er optimistisk på lang sigt. Pessimist på kort sigt: ”Det eneste spørgsmål er så, om jeg lever så længe, at jeg overlever ’langt sigt,” konstaterer hun med et skævt smil.\nFake news i massevis\nKrisen i Ukraine omfatter ikke bare den væbnede konflikt mod separatisterne og deres russiske allierede. Den drejer sig om en voldsom økonomisk ulighed, identitetskrise efter det gamle industrisamfunds delvise kollaps, korruption, hvidvask af penge – og så fake news i massevis; journalister og meningsdannere, der jages på de sociale medier af internettrolde. Dertil ekstravagante oligarker og kvinder, der kæmper for en plads i et stærkt patriarkalsk samfund.\nI Odessa besøger jeg et dansk ingeniørfirma. Her arbejder 120 unge ukrainere, der har mod på livet og oplever sig selv som medarbejdere på én stor global arbejdsplads, hvor de samarbejder med kolleger overalt på kloden. Sammen med dem ser jeg, i en lille betonlejlighed i byens udkant, opsendelsen af Elon Musk’s raket SpaceX Falcon Heavy – og hører historier om 90’ernes små-gangstere, der gjorde sig i adidas-tøj og hvide Lada’er. De store kørte BMW, får jeg at vide. ”Alle der kørte BMW dengang var forbrydere. Ingen andre havde råd.”\nDagen efter fortæller en ældre lærerinde om en tidligere elev, der var bedre til småsvindel og snyd end til skolearbejdet, men som nu ejer et blomsterne ejendomsimperium. Vi kører forbi de ejendomsblokke, han er ved at bygge langs kysten og dens smarte diskoteker – mens lærerinden fortæller videre om de gamle dages smuglere og kampen mod nazisterne – den store moderlandskrig – hvor modstandsfolkene holdt til i byens katakomber og de kilometervis af underjordiske gange der er gravet på kryds og tværs under havnebyen.\nJo, Ukraine har det hele og er ’godt krimistof’ – og mange af landets udfordringer er udfordringer vi deler. Derfor kommer handlingen, som i de tidligere bind i serien, til at trække mange tråde til Danmark.\nPS: I flyet fra Kiev til Odessa fik jeg den første læserreaktion på Enken fra Kiev: ”Læste din bog på 2 dage. Jeg kunne ikke lægge den fra mig. Super spændende.”\nI Danmark er gravide Maiken Tarp fra Forsvarets Efterretningstjeneste blevet ansat i et nyoprettet sikkerhedssekretariat i Udenrigsministeriet. Mens ministeren taler på en stor anlagt konference, myrdes en af de udenlandske deltagere. Maiken er eneste vidne og rejser tvivl om PET’s efterforskning, som hurtigt konkluderer, at attentatet er relateret til Islamisk Stat. Efter opfordring fra ministeren iværksætter Tarp sin egen undersøgelse og opdager, at mordet trækker tråde til både Ukraine og en dansk mand med fortid i Fremmedlegionen. Samtidig er sagen genstand for en indenrigspolitisk konflikt, og Maiken fornemmer, at en af hendes kolleger forsøger at påvirke efterforskningen. Efter et anonymt tip får Maiken i pressen pludselig skylden for sikkerhedsbristen på konferencen – og hendes kæreste, journalisten Kåre, kaster sig ind i sagen for at komme hende til undsætning.\nKøb Enken fra Kiev online, fx hos Saxo, eller i din lokale boghandel\nLæs mere om Mogens Blom her:\nMogens Blom (født 1956) debuterede allerede som 27-årig med spændingsromanen ”Dræbt af en vildfaren kugle”. Året efter fulgte ”Aftenholdet”. Mogens Blom blev i 1996 ansat i Udenrigsministeriet, og fra 2003 blev han involveret i regeringens nye Arabiske Initiativ, og i ti år har han rejst i Mellemøsten med henblik på at fremme dansk-arabiske samarbejdsprojekter. Han har været involveret i håndteringen af Muhammed-krisen, mødt Det Muslimske Broderskab såvel som de unge på Tahrir-pladsen i Cairo under Det Arabiske Forår, ligesom han befandt sig på Radisson SAS-hotellet i Amman, da det blev bombet i 2005. I 2009 udgav han thrilleren ”Naboerne fra Bagdad”. Romanen forgår på Nørrebro i København med bandekrig, konflikter i det irakiske eksilmiljø og politiske magtkampe på Christiansborg. I 2014 kom ”Gidsel i Amman”, første bind i en serie om efterretningsagenten Maiken Tarp, der er ansat i Forsvarets Efterretningstjeneste. Andet selvstændige bind i serien, ’Arven fra Basra, udkom i 2016 og tredje bind’ Kvinden fra Kiev’ udkommer i januar 2018.\nInsider fra udenrigstjenesten bag uhyggeligt aktuel thriller om konflikten i Ukraine\nRækkefølgen på Maiken Tarp serien af Mogens Blom\nUlf Pilgaards 5 sjoveste øjeblikke i Cirkusrevyen. Se dem her\nTagsKiev • Krmi • Maiken Tarp • Mogens Blom • Muhammedkrisen • Udenrigsministeriet • Ukraine


Skal ERP-systemet i cloud? Se fordele og ulemper.\nSkal I gå cloud med ERP-systemet? Her er 5 fordele og 5 (potentielle) ulemper.\nFremtidens ERP-løsning bor i skyen. Med Business Central sætter Microsoft alle kræfter ind på at gøre det attraktivt for små og mellemstore virksomheder at gå cloud – og rykke videre fra XAL, C5 og NAV.\nHvad er årsagerne til, at alle taler om cloud? Det handler ikke om teknik, men derimod om konkurrenceevnen for den moderne produktions- og handelsvirksomhed.\nDigitalisering, markeder, globalisering, konkurrenter, kunder og resten af din virksomheds omverden flytter sig hurtigere end nogensinde. Hvordan følger I med? For mange virksomheder vil svaret være ’cloud’, som er den mest effektive måde at adoptere ny teknologi, som udvikler forretningen.\nSe i videoen hvordan Microsoft udvikler cloud datacentre til fremtidens måde at drive forretning på.\n5 fordele med D365 Business Central i skyen\nVia cloud får din virksomhed en simplere måde at adoptere ny teknologi.\nDette gælder specielt, når du sammenligner med ældre ERP-løsninger på eget servermiljø, eller via hosting-center, som ikke har adgang til Microsofts nyeste cloud-services.\nEn ERP-løsning i skyen – som fx Dynamics 365 Business Central – holder din løsning opdateret over tid med automatisk tilførsel af nye, forbedrede funktioner. Din næste opgradering bliver dermed den sidste.\n2. Data udnyttelse\nCloud giver nye, forbedrede muligheder for at opsamle data i realtid. Der ligger ofte store konkurrencemæssige fordele gemt i virksomhedens data, som fx kan opsamles fra maskiner, lagre og CRM-systemet.\nKort sagt kan data via cloud fx hjælpe virksomheden med at blive klogere på kundernes adfærd, opdage hvor de skjulte omkostninger ligger begravet, eller give svar på hvordan salget maksimeres.\nDet er vigtigt at opsamle data. Hvad I bruger jeres data til, er naturligvis endnu vigtigere.\nMed Business Intelligence kan alle virksomhedens oplysninger samles og konverteres til datadrevne beslutninger. Særligt når du udnytter den indbyggede kunstige intelligens i Dynamics 365 Business Central.\nNår du kan trække data via cloud, får du nemmere adgang til viden om firmaets udviklingsmuligheder. På den måde får du indsigterne, der kan skabe de nødvendige forandringer og bringe virksomheden sikkert ind i fremtiden.\n4. Automatiske opdateringer\nHvornår har du sidst fået nye funktioner tilføjet din ERP-løsning?\nMed Dynamics 365 Business Central får firmaet tilført opdateringer 2 gange om året – og det fortsætter I med.\nDu frygter måske, at opdateringerne sker uden varsel. Sådan foregår det heldigvis ikke. Først får dine superbrugere adgang til et ”sandkasse-miljø”, hvor I kan teste de nye funktioner af, inden de rulles ud i virksomheden. Når alt er valideret, godkender jeres administrator de nye funktioner, hvorefter Microsoft udruller opdateringerne indenfor få døgn.\nUdrulningen af opdateringer kan fx foregå om natten, hvis I ønsker det, så de nye funktioner er klar til brug, når medarbejdere møder ind.\n5. Microsoft AppSource\nEr det så slut med at lave systemtilpasninger i skyen? Nej, du kan stadig lave tilpasninger. Forskellen er blot, at ændringerne ikke sker indeni (som ny kode), men ligger udenpå (som apps du kan tilføje eller fjerne).\nPå den måde ændrer du ikke fundamentalt på løsningen, og kan løbende tilpasse via Microsofts AppSource. AppSource gør det muligt at finde standardfunktionalitet til virksomhedens behov. Du får det også til en mere attraktiv pris, da du fremfor ikke skal sætte gang i udvikling, kodning, test og validering.\nMed AppSource og de to årlige opdateringer får firmaet altså mulighed for at tilføje en masse gode funktioner ’lidt men tit’, så jeres brugere kun har minimale ændringer at forholde sig til. Dette er en stor fordel sammenlignet med de store opgraderingsprojekter (med mange års mellemrum), hvor næsten alt virker nyt og er en stor omvæltning for brugerne.\nTabel: On-premise vs. Cloud: De væsentligste forskelle\nFast pris pr. bruger/md.\nKode indeni systemet Apps udenpå systemet\nWindows Browser og app\nEgen SQL-server Inkluderet\n2 versioner bagud Aldrig\n5 ulemper i cloud, som (for nogle virksomheder) kan være fordele\nLigesom der er fordele og ulemper med ERP on-premise, kan der være muligheder og begrænsninger ved at gå cloud. Samtidig kan flere ulemper ved cloud potentielt vise sig som fordele for visse typer virksomheder. Måske gælder det jer?\nEn opgradering til Dynamics 365 Business Central – som private cloud og SaaS – betyder, at I fremover tilgår ERP-systemet via browser eller app (i stedet for Windows-klienten).\nPå den ene side kan jeres medarbejdere nu tilgå data og systemer, uanset hvor man befinder sig. På den anden side bliver datalæk og hackerangreb vigtigere for virksomheden at forholde sig til og beskytte sig imod. Du skal samtidig stole på, Microsoft lever op til sine krav til datasikkerhed, hvis du placerer jeres data i Azure Cloud.\nCloud er dermed også en beslutning om, hvem du tror er bedst til at beskytte jeres data: din egen it-afdeling eller Microsoft? Hvis du vil have jeres data tættere på, kan du – i stedet for SaaS – vælge private cloud, hvor data ligger i Azure, men på dine egne servere.\nHvis du går cloud med dit ERP-system, har du ikke længere samme muligheder for at indarbejde præcist de tilpasninger, som mange løsninger i Dynamics NAV, XAL eller C5 indeholder.\nKompleksiteten og kravet til funktionalitet stiger ofte i takt med virksomhedsstørrelsen. Det mindre firma vil relativt nemt kunne flytte direkte ind på et simpelt ERP-fundament i skyen.\nDerimod vil større produktions- eller handelsvirksomheder med komplekse processer muligvis opleve, at Microsoft Dynamics 365 Business Central i cloud mangler enkelte funktioner.\nDette er status lige nu. De fleste virksomheder bliver dog overrasket over hvor mange tilpasninger, der gennem årene er blevet indbyggede standardfunktioner i Business Central cloud. Samtidigt bliver der for hver opdatering flere og flere apps (i AppSource), som kan bruges til at konfigurere jeres løsning yderligere.\nEnkelthed er for mange mindre virksomheder et mål i sig selv. Og det får du i høj grad med de nyeste Dynamics 365 i cloud, som bygger på et langt mere simpelt fundament end tidligere.\nFor den mindre virksomhed, som for første gang skal ud at vælge ERP-system, er enkeltheden i cloud en drøm.\nDerimod kan den etablerede, mellemstore virksomhed med mange tilpasninger og kompleksitet, opleve det simple fundament i cloud som en begrænsning. Det kan samtidig være uønsket at skulle ændre på processer og organisationen, som er indarbejdet gennem mange år. Fx har du måske interne it-kompetencer, som ikke længere skal drifte jeres servere, eftersom dette varetages 100 pct. af løsninger i Microsoft Azure Cloud.\nDet hele handler derfor om, hvor parat – i forhold til systemer, mennesker og processer – virksomheden er til at gå cloud.\nDet hele handler om, hvor parat – i forhold til systemer, mennesker og processer – virksomheden er til at gå cloud.\nTidligere købte virksomheder både ERP-løsning og licenser. I cloud lejer du begge dele og betaler et fast abonnement.\nMed cloud betaler du per måned og kan derfor skifte, når det passer dig. Den anden side af friheden ved at leje er selvfølgelig, at du ikke længere ejer din løsning. Af den årsag føler nogle, at de skal afgive noget af kontrollen over deres ERP-løsning.\nSom lejer i cloud indgår du i et globalt ’fællesskab’, hvor ensartede opdateringer rulles ud til hele verdens brugere. ERP-systemet bliver derfor mere standardiseret end skræddersyet.\nDu skal derfor overveje, om du anser det som en mulighed eller risiko, når du alt andet lige bliver mere afhængig af Microsofts udviklings-road map.\nDynamics 365 Business Central tilgås som tidligere beskrevet via app og browser. Dette betyder selvfølgelig, at du er mere afhængig af en (solid) internetforbindelse.\nHvis du tager hoppet fra on-premise til cloud, kan det derfor være en god idé at sikre sig en redundant forbindelse eller fx 4G failover – dvs. en mobil dataforbindelse, som kan tage over, hvis hovedforbindelsen er nede.\nDe fleste erhvervsforbindelser er efterhånden lige så pålidelige som strøm i kontakten, så dette bør være en mindre faktor, og særligt hvis du har foretaget de rette foranstaltninger. Men – du er mere afhængig af internetforbindelsen.\nCloud er derfor (endnu) ikke det optimale valg, hvis virksomheden arbejder med mange tunge arbejdsfiler som fx video eller 3D-tegninger med mange lag.\nOpsamling på fordele og ulemper med cloud\nSom du ser, indeholder et cloud-baseret ERP-system som Dynamics 365 Business Central både fordele og ulemper. Skemaet nedenfor opsummerer begge sider, som vi netop har beskrevet.\nFordele – dette er nogle af årsagerne til at vælge cloud:\nHurtigere omstilling via en simplere måde at adoptere ny teknologi\nForbedrede muligheder for at opsamle data i realtid\nBedre anvendelse af Business Intelligence og kunstig intelligens\nAutomatiske opdateringer tilført 2 gange om året\nNy funktionalitet kan tilføres hurtigere og til en lavere pris\nUlemper – dette kan for nogle tale imod at gå cloud:\nStørre risiko for datalæk og hackerangreb pga. øget tilgængelighed\nSværere at indarbejde komplekse tilpasninger og processer\nBegrænsninger i det simple ERP-fundament kræver nye processer\nIngen ejerskab af løsning – du lejer og bliver mere afhængig af Microsoft\nTilgængelighed kræver højeste oppetid på internetforbindelse\nHvor mange år har du tilbage i NAV?\nSupporten på Dynamics NAV 2015 udløb tilbage i januar 2020. I april 2021 udløber supporten på NAV 2016. Sådan vil det fortsætte de næste år, hvor supporten udløber på de næstkommende NAV-løsninger.\nHvad betyder det for din virksomhed, hvis I har én af disse NAV-løsninger?\nDet betyder ikke, at din løsning stopper med at fungere fra den ene dag til den anden. Men når supporten udløber, vil du ikke længere kunne modtage vigtige systemforbedringer. Derudover opstår der tit problemer, hvis I fx vil udskifte SQL-server eller får nye Office-pakker.\nHvis der er for mange år mellem ERP-systemet og omkringliggende programmer og servere, passer de ikke længere sammen. Disse udfordringer undgår I, hvis virksomheden opgraderer til Dynamics 365 Business Central.\nSelvom Microsoft ikke lægger skjul på, at deres fremtidige løsninger ligger i skyen, vil der for nogle virksomheder være flere årsager til at vælge en hybrid cloud-løsning for at minimere nogle af forandringerne i cloud.\nVil du høre, hvordan I kan gå cloud?\nMicrosoft Azure Cloud er på mange parametre overlegen i forhold til on-premise, hvis du ønsker det bedste sted til dine data, applikationer og services.\nUndgå disse 5 myter\nEn lang række tilpasninger i ERP-systemet har gjort det besværligt at opgradere – indtil nu. Fortidens udfordringer forsvinder i fremtidens Dynamics 365.\nSe hvordan du bliver klar


Om Online Døre - Online Døre\nVores trævinduer og yderdøre er nu CE certificeret. (Se under garanti på de enkle produkter) Plastvinduer og døre er D.V.C. Certificeret.\nOnlinedøre har specialiseret sig i at fremskaffe vinduer og døre og indvendige døre i høj kvalitet til lave priser. Siden er baseret på, at du selv håndterer ordren fra bestilling til modtagelsen.\nSiden vil løbende blive opdateret med leveringstider for de forskellige produkter. Når varen er klar til levering, vil du via din mail modtage en faktura.\nDu er naturligvis velkommen til at ringe til os og få support. Du skal dog være opmærksom på, at hvis du ønsker specielle måltilpassede elementer, som ikke findes på denne side, vil de være 10-15% dyrere på grund af manuel håndtering.\nAlle standardvarer såsom fyldningsdøre, franske døre er standardvarer og kan leveres direkte fra lager (ca. 6-8 uger). Se den enkelte vare, der er påført aktuelle leverings uge. Ved opmåling af indvendig døre skal du tage hulmålet i vægen og fratrække 8 cm. i bredden og 6 cm. i højden, dette mål indtaster du. Ved opmåling af 35mm døre til eksisterende karme, her måler du bredden og fratrækker 7mm og 5mm i højden, dette mål benytter du som dør mål.\nVinduer og yderdøre laves ligeledes efter dine mål og tilbydes ikke somstandardvarer. Vinduer og yderdøre i træ: Vi kan dog levere alle specialmål inden for 4-8 uger. Hvis du bestiller standardvarer og specialmål på samme ordre, leveres standardvarerne sammen med specialmål. Hvis du ønsker standardvarer leveret før, kan du bestille på 2 ordrer.\nNår du pr. mail har modtaget din ordrebekræftelse, står der, hvor og hvornår du skal overføre pengene, eller du kan vælge at betale med dankort (hæves ved ordretidspunktet).\nVigtig: Når du måler op, skal du tage murmål. Det vil sige – mål bredden og højden fra mursten til mursten mellem mursten og herefter fratrækker du 25mm i bredden og højden. Det er disse mål, du skal opgive, så får du plads til en fuge.(gælder kun vinduer og yderdøre\nHvis du ikke er i stand til selv at foretage opmåling af dine vinduer og døre, tilbyder Online-døre dig at foretage opmålingen mod et honorar på kr. 990,- inkl. moms.\nDu kan naturligvis også ringe til os. Vi har dog ikke telefonvagt på hele døgnet. Send os derfor gerne en mail eller indtal dit telefonnr. på vores telefonsvarer med tidspunkt, hvornår du er nemmest at træffe. Vores telefon nummer er +45 75575845\n10 vigtige ting at huske på, når du vælger en hoveddør!\nFarve, tykkelse, glas, isoleringsværdi og meget, meget mere.\nHer er 10 vigtige ting, du skal huske på, når du vælger en hoveddør:\n1: Dørens tykkelse.\nOvervej tykkelsen, når du vælger en hoveddør. En tykkere dør er godt isoleret og tåler barske vejrforhold.\nMens andre dørleverandører har udvendige døre så tynde som 60 mm som standard eller slet ikke giver oplysninger om tykkelsen, er udvendige døre fra Online Døre så meget som 78 mm tykke.\nDette giver bedre isolering og komfort og en mere stabil dør, der ikke smækker lige så let!\nVi har også 64 mm døre, hvor det ikke er så vigtigt at have en velisoleret dør, f.eks. til sommerhuse, men ellers anbefales en 78 mm dør.\n2: Tænk på U-værdi\nU-værdi taler om dørens varmeisolerende evne. Jo lavere U-værdi, desto bedre isolerer døren.\nOnline Døres 78 mm døre har U-værdier fra (0,61 til 0,89). Noget, der giver os markedets laveste U-værdier som standard.\n3: Kontroller låsen og låsesystemet omhyggeligt\nSikkerhed er vigtig, når du vælger en dør. Det er især vigtigt, at hele låseanordningen er forsikringsgodkendt.\nDette er vores låse. Alt fra cylinderen til låsehuset og endepladen skal være godkendt.\nDin nye dør skal ikke bare stå der og forsegle et hul i væggen. Den skal åbnes, lukkes og tappes.\nDen skal bruges. Alle vores hvidmalede 64- og 78 mm udvendige døre har 10 års dimensionsgaranti.\n5: Hvilken slags vejr vil døren blive udsat for?\nVi lever i et lille land med mange typer vejr.\nDøre fra Online Døre har markedets tykkeste dørblad, der består af vandafvisende HDF bygget til det nordiske klima.\nDette betyder, at vores standarddøre også er bygget til at modstå barske vejrforhold.\nHvis du vil have en dør til ekstreme forhold, har vi også den.\n6: Tænk på hele huset\nEn dør er ikke kun en dør. Det er en del af hele huset.\nDet kan meget vel være, at du vil have en dør med flere glas, men passer den ind i helheden?\nHar du nogensinde overvejet at vælge en anden farve til døren end hvid?\nFlere og flere gør det, vi tilbyder hele RAL-spektret af farver.\n7: Hvad er bag døren?\nHar du en mørk gang, du gerne vil have mere lys i?\nMåske kan en dør med et glas være løsningen?\nHvis du vil undgå gennemsigtighed? Så kan det være okay med en lukket dør uden glas eller med et frosset glas.\n8: Glas påvirker lyd og varme\nHvis du har glas i døren, er mulighederne mange.\nEn glasdør giver en lidt højere U-værdi, hvilket giver lidt varmetab.\nDerfor kommer alle vores udvendige døre med 3-glas energiglas.\nDu kan få klart glas, frosset, tonet eller en række andre sorter.\n9: Døren skal se godt ud både indefra og udefra!\nDet er let at tænke på en facade, men husk, at du ser indersiden af døren oftere!\nSå det er vigtigt, at den ser godt ud på begge sider.\nOnline Døres udvendige døre er designet, så de ser godt ud både indvendigt og udvendigt.\nHoveddøren skal se godt ud, uanset om du er inde eller ude. Du kan også få malet indersiden af døren i din yndlingsfarve (mod et ekstra gebyr).\n10: Vælg en miljøvenlig hoveddør fra Online Døre.\nVores udvendige trædøre fremstilles i landene omkring os, af hensyn til miljøet og de kortere transporters skyld.\nPå denne side finder du svar på nogle af de mest almindelige spørgsmål, vi modtager.\nHvis du har spørgsmål eller bekymringer angående opmålinger af døre, skal du venligst kontakte os.\nLæs mere herunder om indvendige døre.\nHvilken størrelse har min dør?\nHul mål er målet på hullet i vægen angivet i centimeter. Eksempel 800 x 205 cm, hvilket er den åbning, du har i væggen.\nKarmen skal være 2 centimeter smaller i bredden og 1 cm. kortere i højden. Men du har brug for dørplade størrelsen for at døren passer i karmen. Kontakt os venligst, så hjælper vi dig med dette.\nSkal jeg skifte karmen, når jeg køber en ny dør?\nNår du køber udvendige døre eller branddør, skal du også ændre rammen, derfor er de altid muligt med tilvalg, når du køber døren fra os.\nHvis du skal udskifte en indvendig dør, tilpasser vi døren efter din karm, så den passer i den eksisterende karm. Det er vores unikke evne, og blandt de eneste der tilbyder denne mulighed.\nNår du køber nye indvendige døre efter mål, eller hvis du vil udskifte både den indvendige dør og karmen, sælger vi også karme til alle vægtykkelser.\nHvordan ved jeg, om hængslerne passer til min nye dør efter mål?\nVi ud fræser til alle typer hængsler, så de passer til dine eksisterende hængsler i din indvendige dørkarm. Det er nemmer, hurtigere og mindre bekosteligt.\nHængende (højre / venstre) behøver ikke bestemmes på forhånd på indvendige døre, da hængslerne er symmetriske.\nMed vores vendbare låsepal er du kun et skridt væk fra at skifte døren.\nKan du få dørene i en anden farve end RAL9010?\nAbsolut, – mange spørger os, om de f.eks. kan vælge snehvid.\nFarven hedder RAL 9003 SIGNAL hvid.\nSelvfølgelig maler vi også i alle andre farver i henhold til RAL farvediagram.\nDet koster en merpris pr. dør på Kr. 360 ex. moms\nJeg har tykke vægge, passer rammen til alle forskellige vægtykkelser?\nVi sælger karme i mange forskellige tykkelser / rammedybder – 75 mm / 100 mm / 110 mm / 128 mm og 145 mm.\nVi kan levere karmen, så den passer i alle vægtykkelser.\nLeveres karmen altid med bundstykke?\nAlle Online Døres karme leveres inklusiv bundstykke.\nVores hus blev bygget i midten af 60’erne, og vi har døre med hængsler, som du “hænger døren på”. Hvordan bestiller vi indvendige døre til eksisterende karm?\nHuse bygget mellem 60érne og 70érne har normalt en såkaldt gammel standard med lavere dørhøjde og hængsler med af jern.\nEnten kan du vælge at skifte både dør og karm, eller du kan bestille døre der passer i dine eksisterende karm. De døre er 35 mm tykke.\nDe fås i franske døre med 1 glas, 2 glas, 3 glas, op til 12-glas, hvid glat og ubehandlet fyrretræ med fyldninger eller 3-glas og dem finder du under navnet Indvendige døre på www.online-doere.dk\nHvorfor vælge en karm med en monteret tætningsstrimmel?\nMonteret tætningsliste i karmen giver en eksklusiv / blødere følelse ved åbning og lukning samt øget støjreduktion.\nHvor er dørene lavet?\nAlle døre vi sælger, er fremstillet af dørproducenter vi har samarbejdet med i mere en 15 år. Vi ser store fordele ved dette. Vi ønsker tæt kontakt med vores producenter for at kunne tilbyde fleksible løsninger til vores kunder, og af hensyn til miljøet ønsker vi at reducere transporten.\nKan jeg skifte hoveddør selv?\nJa, hvis du følger vores monteringsvejledning.\nHvad betyder det, at min dør er højre eller venstre?\nNår du åbner døren mod dig, er højre eller venstre side af hængslerne synlige.\nHvad står dB for?\ndB står for decibel og er en måleenhed / klassificering / certificering af, hvor meget dørkonstruktionen modstår lyd.\nHvor meget lyd høres gennem 25dB, 30dB, 35dB, 40dB?\nDet afhænger af, hvor højt støjniveauet er inde i rummet med døren, hvor meget baggrundsstøj der er, hvor tæt på døren du står, hvor meget støj, der lækker andetsteds i rummet.\nHer er en enkel guide til, hvordan man opfatter lyd i et rum med gode vægge og en lydklassificeret dør.\n25dB-Uden for rummet kan samtaler på normalt niveau forstås og høres.\n30dB-Uden for rummet kan normale niveauopkald høres svagt og kan lyttes til uden for rummet.\n35dB-Uden for rummet kan opkald i normal tone ikke høres, men et øget lydstyrkeniveau kan høres svagt og kan lyttes til uden for rummet.\n40dB-Uden for rummet høres ingen opkald, høje skrig eller råb kan høres.\nHvad betyder det, at min dør er til venstre eller hængt til højre?\nNår du åbner døren mod dig, ser du hængslerne på højre eller venstre side af døren.\nFor eksempel, hvis du åbner døren mod dig, og hængslerne er placeret på højre side, så er det en højrehængt dør.


Tusinder vil overvære Kirkens 183. halvårlige generalkonference\n24 September 2013 - København\nFlere end 100.000 medlemmer af Kirken, venner og inviterede gæster forventes at overvære den 183. halvårlige generalkonference i Jesu Kristi Kirke af Sidste Dages Hellige lørdag og søndag den 5-6. oktober.\nFlere end 100.000 medlemmer af Kirken, venner og inviterede gæster forventes at overvære den 183. halvårlige generalkonference i Jesu Kristi Kirke af Sidste Dages Hellige. Flere millioner andre vil se eller lytte til konferencen over TV, radio, sattelit og internetudsendelse. Der vil blive afholdt fem møder i løbet af lørdag og søndag den 5 -6. oktober i konferencecentret i Salt Lake City.\n(Se generalkonferencen live.)\nInformationen vedrørende udsendelser af lyd og video over internettet kan findes på conference.lds.org. Der findes et detaljeret skema over udsendelser på www.bonneville.info. Der er også udsendelser og yderligere information på www.byutv.org.\nSom en del af en fortsat indsats for at gøre generalkonferencens møder mere tilgængelige for medlemmer på verdensplan vil præstedømmemødet for første gang blive vist direkte over flere kanaler, bl.a. LDS.org, Mormon Channel og BYUtv.\nKonferencen vil blive dækket i løbet af weekenden på SDH Nyheder. Der vil også blive udgivet yderligere information her på websitets blog. Journalister, bloggere og andre kan få fat i materiale på disse sider eller på engelsk på Facebook, Twitter, Google+ eller over e-mail.\nSe generalkonferencen live (engelsk)\nNutidige profeter og fortsat åbenbaring\nLæs tidligere artikel  Kirken udtrykker stor sorg over døde misionærer